বড় বাজার, তেহরান
বড় বাজার (ফার্সি: بازار بزرگ বাজার-এ-বোজর্গ) ইরানের রাজধানী তেহরানের একটি পুরনো ঐতিহাসিক বাজার। ১০ কিলোমিটার (৬.২ মা) দীর্ঘ এই বাজারে রয়েছে বিভিন্ন ধরনের পণ্যের জন্য বিশেষ বাজার ও এর বেশ কয়েকটি প্রবেশপথ রয়েছে, যার মধ্যে সাবজে-ময়দান হল প্রধান প্রবেশদ্বার। এখানে দোকান ছাড়াও মসজিদ, অতিথিশালা ও ব্যাঙ্ক রয়েছে। এটিতে তেহরান মেট্রোর দ্রুত পরিবহন ব্যবস্থার খায়াম এবং খোরদাদ ১৫ তম স্টেশনগুলোর মাধ্যমে প্রবেশ করা যায়।